ועדת הכספים, כנסת 16, פרוטוקול מספר , 2005-07-25 13:00

יעקב ליצמן: רבותיי, הסעיף הבא: צו תעריף המכס והפטורים ומס קניה על טובין (תיקון מס' 23), התשס"ה-2005.

שירלי אביבי: בספטמבר 2004 הנהגנו רפורמה בחקלאות לפיה הנהגנו גם מס על תות-שדה.

שירלי אביבי: נקבע מס של 1.5 שקלים.

שירלי אביבי: במהלך הרפורמה נפלה טעות ולמחית תות שדה שמסופקת במקום אחר, נתנו בטעות פטור.

שירלי אביבי: יצא שהחקלאים בארץ שמוכרים את תות השדה לתעשייה מקומית נפגעו.

שירלי אביבי: יחד עם זה, יש עוד פרט של מיצים לתות שדה, שגם שם נתנו פטור, כל זה היה בטעות.

שירלי אביבי: הצו שמובא לכאן היום מתקן את הטעות וקובע, שעל מחית של תות שדה - - -

נסים דהן: זה רטרואקטיבי?

שירלי אביבי: לא.

נסים דהן: בכמה חודשים מדובר?

חיים אורון: כמה חודשים היה פנצ'ר?

יעקב ליצמן: חמישה חודשים.

שירלי אביבי: במהלך הזמן הזה היה ייבוא - - -

יצחק כהן: זה כולל ריבות?

שירלי אביבי: לא.

חיים אורון: הצו מקובל עליכם?

ג'מאל זחאלקה: פנו אליי, יש לי מכתבים ממשרד האוצר ומשרד החקלאות שהם רוצים את המכס הנ"ל.

ג'מאל זחאלקה: בינתיים, ביקרתי בשדות אצל החקלאים, יושב כאן חקלאי בשם אחמד יאסין, שהפסיד 100 אלף שקל.

ג'מאל זחאלקה: יושבים כאן חקלאים מקדימה ומהנגב, השנה הם לא קטפו את תות השדה לתעשייה.

יעקב ליצמן: אבל אתה תומך בצו.

ג'מאל זחאלקה: אני תומך בזה.

ג'מאל זחאלקה: אדוני היושב ראש, אני אומר לך שהנושא יחזור לשולחן הוועדה כי עכשיו משתמשים בפטנט, הוסיפו סוכר למוצר שמייבאים מסין, כאילו שזה מוצר חדש.

שירלי אביבי: גם על זה אנחנו עובדים בימים אלה.

יעקב ליצמן: רבותיי, מי בעד צו תעריף המכס והפטורים ומס קנייה על טובין (תיקון מס' 23), התשס"ה-2005, ירים את ידו.

יעקב ליצמן: בעד – 5 נגד – אין נמנעים – אין צו תעריף המכס והפטורים ומס קנייה על טובין (תיקון מס' 23), התשס"ה 2005, נתקבל.

יעקב ליצמן: הצו אושר פה אחד, תודה רבה, הישיבה נעולה.